1998. június 4-től a Lyndon B. Johnson Űrközpontban részesült űrhajóskiképzésben. Kiképzett űrhajósként tagja volt több, az STS–100 és az STS–108 támogató (tanácsadó, problémamegoldó) csapatának. Az Űrhajózási Iroda megbízásából a "Flight Crew Műveleti Igazgatóságon" (FCOD) műszaki asszisztens. Majd a "Shuttle Cockpit Avionics Upgrade" (CAU) keretében az űrrepülőgép pilótafülke kijelzők modernizálásával foglalkozott. 2003-ban részt vett a Columbia-katasztrófa kivizsgálásában. 2005-ben az "University of Texas at Austin" keretében vezetői ismeretekből diplomázott. 2011-2012 között a NASA "JSC Glenn Research Center" társigazgatója. Két űrszolgálata alatt összesen 31 napot, 11 órát és 50 percet (755 óra) töltött a világűrben. Űrhajós pályafutását 2013 augusztusában fejezte be.